สธ.เผยคนไทยเสียชีวิตด้วยโรคไม่ติดต่อเรื้อรังปีละ 97900 คน
นายวิทยา บุรณสิริ รัฐมนตรีว่าการกระทรวงสาธารณสุขเปิดเผยภายหลังงานสัมมนา สังคมไทยไร้โรคเบาหวานและความดันโลหิตสูง ด้วยพระบารมีปกเกล้าว่า ปัจจุบันประเทศไทยพบผู้เสียชีวิตด้วยโรคไม่ติดต่อเรื้อรัง เช่น เบาหวาน ความดันสูง โรคหัวใจ และโรคมะเร็งปีละกว่า 97900 คน เฉลี่ยชั่วโมงละ 11 คน ขณะที่ร้อยละ 60 เสียชีวิตอายุยังไม่ถึง 60 ปี ซึ่งชี้ให้เห็นว่าคนไทยขณะนี้อายุสั้นลง โดยมีผู้ป่วยเพิ่มขึ้น 2 เท่าใน 5 ปี รวมทั้งยังพบว่าคนไทยกินยาสูงถึงปีละ 47000 ล้านเม็ด เฉลี่ยวันละ 128 ล้านเม็ดสาเหตุหลักของโรคไม่ติดต่อเรื้อรัง ส่วนใหญ่ร้อยละ 90 ไม่ออกกำลังกาย น้ำหนักตัวเกิน สูบบุหรี่ ดื่มแอลกอฮอล์ นอกจากนี้ คนไทยยังชอบกินอาหารที่ไม่เหมาะสม เช่น กินอาหารหวานมันเค็มมากขึ้น และกินผักน้อยลงนายวิทยา กล่าวอีกว่า ผลวิจัยกรมอนามัยล่าสุดปี 2554 พบคนไทยกินผักน้อยกว่าเกณฑ์มาตรฐานเฉลี่ยคนละไม่ถึง 2 ขีดต่อวัน ทั้งที่ไทยเป็นประเทศเกษตรกรรม มีผักผลไม้กินตลอดทั้งปี ซึ่งตามมาตรฐานองค์การอนามัยโลกกำหนดให้กินผักให้ได้วันละ 4 ขีด จึงจะมีผลต่อการป้องกันโรคได้ รวมทั้งกระทรวงสาธารณสุขจะรณรงค์ให้คนไทยหันมากินผักมากขึ้น เช่น กินน้ำพริก ผักจิ้ม ซึ่งเป็นอาหารคู่ครัวไทยมาตั้งแต่อดีต
 กระทรวงสาธารณสุขพบว่าคนไทยเสียชีวิตด้วยโรคไม่ติดต่อเรื้อรังปีละ 97900 คน เฉลี่ยชั่วโมงละ 11 คน ขณะที่ร้อยละ 60 เสียชีวิตอายุยังไม่ถึง 60 ปี สาเหตุกินผักผลไม้น้อยกว่าเกณฑ์มาตรฐานเฉลี่ยคนละไม่ถึง 2 ขีดต่อวัน
กระทรวงสาธารณสุข,ผัก,สธ.,โรค